CELEX: 32010R0727
Language: hu
Date: 2010-08-06 00:00:00
Title: A Bizottság 727/2010/EU rendelete ( 2010. augusztus 6. ) egyes áruk Kombinált Nómenklatúra szerinti besorolásáról

13.8.2010   
            
            
               HU
            
            
               Az Európai Unió Hivatalos Lapja
            
            
               L 213/31
            
         A BIZOTTSÁG 727/2010/EU RENDELETE
   (2010. augusztus 6.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. augusztus 6-án.
      
         
            a Bizottság részéről, az elnök nevében,
         
         Janusz LEWANDOWSKI
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Elektromos hosszabbító, amely tartalmaz:
                  
                              —
                           
                           
                              egy körülbelül 2 m hosszúságú elektromos kábelt,
                           
                        
                              —
                           
                           
                              egy csatlakozó dugót az áramellátást biztosító fővezeték csatlakozóaljzatához való csatlakozáshoz, és
                           
                        
                              —
                           
                           
                              egy műanyag burkolatot 5 csatlakozóaljzattal, teljesítmény kapcsolóval és biztosítékkal.
                           
                        A termék 220 V-os elektromos áram különböző készülékekhez történő helyi (például szobában való) vezetésére szolgál.
                  A kapcsoló megszakítja az elektromos áram ellátását, a biztosíték pedig véd túlterhelés ellen.
                  
                      (1) Lásd a képet.
               
               
                  8544 42 90
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó Megjegyzések 3. pontja, valamint a 8544, a 8544 42 és a 8544 42 90 KN-kód szövegezése határozza meg.
                  A kapcsoló és a biztosíték által ellátott funkciók másodlagosnak tekintendők, mivel a termék fő funkciója az elektromos áramnak a csatlakozókkal szerelt kábel útján történő vezetése.
                  A 8536 vámtarifaszám alá, csatlakozóként történő besorolás kizárt, mivel a 8544 vámtarifaszám kábelekre – csatlakozóval vagy anélkül – vonatkozik (lásd még a 8536 vámtarifaszámhoz tartozó HR Magyarázat (III) (A) rész utolsó bekezdését, valamint a 8544 vtsz.-hoz tartozó HR Magyarázatot).
                  A terméket ezért a 8544 42 90 KN-kód alá, csatlakozókkal szerelt más elektromos vezetékekként kell besorolni.
               
            
         
      
         (1)  A kép csupán tájékoztató jellegű.